ابو الامتیاز ع۔ س۔ مسلم

عبد الستار مسلم المعروف ابو الامتیاز ع۔ س۔ مسلم (8 اپریل 1922ء – 5 مئی 2017ء) پاکستان کے نامور شاعر، ادیب، محقق، مفکر اور دانشور تھے۔ ان کا اصل نام عبد الستار اور تخلص مسلم تھا جب کہ علمی و ادبی حلقوں میں وہ ع س مسلم یا ابو الامتیاز مسلم کے نام سے معروف تھے۔ وہ اردو، پنجابی اور انگریزی زبانوں میں یکساں مہارت رکھتے تھے اور مختلف اصنافِ ادب میں درجنوں کتب کے مصنف تھے۔

 ابتدائی زندگی اور تعلیم 

ابو الامتیاز مسلم 8 اپریل 1922ء (10 شعبان 1340ھ) کو لوہگڑھ، جالندھر، برطانوی ہند کے ایک علمی و مذہبی گھرانے میں پیدا ہوئے۔ وہیں سے میٹرک پاس کیا اور سنہ 1947ء تک وہاں آتے جاتے رہے۔ تقسیم ہند کے بعد پاکستان آ گئے۔ بعد ازاں جامعہ کراچی سے 1960ء میں معاشیات میں بی اے کی سند حاصل کی۔

 ادبی سفر 
ابو الامتیاز مسلم نے کم عمری میں ہی ادبی سرگرمیوں کا آغاز کیا۔ ان کے افسانے، نظمیں، مقالات اور غزلیں مختلف اخبارات و ادبی جرائد میں شائع ہوتی رہیں۔ سنہ 1957ء میں ان کا پہلا افسانوی مجموعہ  منظر عام پر آیا، جسے ادبی حلقوں میں بے حد پزیرائی ملی۔ سنہ 1960ء میں انھوں نے کراچی سے ماہنامہ  جاری کیا، جس کے مدیر وہ خود تھے۔
 نعتیہ شاعری میں مقام 
سلیم اختر لکھتے ہیں:

طاہر تونسوی لکھتے ہیں:

 تصنیفات 
ان کی معروف تصانیف میں شامل ہیں:

 زبورِ نعت
 واگاں میں ول موڑ، یہ پنجابی شاعری پر ہے جسے جدید پنجابی ادب کی کلاسیکی روایت قرار دیا جاتا ہے۔ یہ کتاب 2002ء سے جامعہ پنجاب، لاہور کے شعبۂ پنجابی میں ایم اے کے نصاب کا حصہ ہے۔
 اسماءُ النبیؐ: پیراہنِ شعر میں
 لمحہ بہ لمحہ زندگی (خود نوشت سوانح عمری)
 روڈ ٹو حرم، یہ انگریزی شاعری پر کتاب ہے جسے دنیا میں مقبولیت ملی ہے اور اس کے تراجم دوسری زبانوں میں ہو چکے ہیں۔

 تحریکِ پاکستان میں کردار 
ابو الامتیاز مسلم تحریکِ پاکستان کے سرگرم کارکن تھے۔ وہ محمد علی جناح کے قریبی ساتھیوں میں شمار کیے جاتے تھے۔ 1943ء سے 1947ء کے دوران متعدد سیاسی و ادبی تقریبات میں انھوں نے شرکت کی اور جناح کی موجودگی میں ملی نظمیں پیش کیں۔
 اعزازات و اعتراف 
ابو الامتیاز مسلم کو ان کی علمی و ادبی خدمات پر متعدد اعزازات سے نوازا گیا:

 حکومتِ پاکستان کی جانب سے تین مرتبہ صدارتی اعزاز برائے حسنِ کارکردگی۔

 کئی قومی و بین الاقوامی ادبی اداروں کی جانب سے اعزازی شیلڈ اور گولڈ میڈل۔

 ان پر چار افراد نے پی ایچ ڈی کی سطح پر تحقیقی کام مکمل کیا۔

 2012ء سے جامعہ ازہر (قاہرہ) کے شعبۂ اردو میں ع س مسلم پر باقاعدہ مضمون پڑھایا جاتا ہے۔
 وفات 
زندگی کے آخری برسوں میں وہ دبئی، متحدہ عرب امارات میں مقیم رہے، جہاں علمی و دینی مشاغل جاری رکھے۔ صحت کی خرابی کے باعث آخری دو سالوں میں تحریر و تقریر سے کنارہ کشی اختیار کی۔
5 مئی 2017ء کو 95 برس کی عمر میں دبئی میں انتقال کر گئے۔ ان کی تدفین کراچی کے آبائی قبرستان میں عمل میں آئی۔
 حوالہ جات